Document ID: 32001R1120

Komisijos reglamentas (EB) Nr. 1120/2001
2001 m. birželio 7 d.
nukrypstantis nuo Reglamento (EB) Nr. 609/2001 dėl tam tikrų nuostatų įgyvendinimo 2001 m. ir iš dalies keičiantis Reglamentą (EB) Nr. 412/97
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Komisijos reglamentu (EB) Nr. 911/2001 [2], ypač į jo 48 straipsnį,
kadangi:
(1) Komisijos reglamentas (EB) Nr. 609/2000 [3] nustato išsamias Tarybos reglamento (EB) Nr. 2200/96 taikymo taisykles dėl veiklos programų, veiklos lėšų ir Bendrijos finansinės paramos bei panaikina Komisijos reglamentą (EB) Nr. 411/97 [4].
(2) Reglamento (EB) Nr. 609/2001 11 straipsnio 4 dalis nustato, kad paskutinė diena suteikti finansinę paramą, numatytą gamintojų organizacijoms, yra rugpjūčio 31 d. Priede Nr. 2 yra nustatyta, kad valstybės narės turi pateikti informaciją Komisijai kasmet birželio 1 d. ir spalio 1 d.
(3) Reglamento (EB) Nr. 609/2001 14 straipsnio 2 dalis nustato, kad kasmet turi būti tikrinama mažiausiai 20 % gamintojų organizacijų.
(4) Šios nuostatos reiškia papildomus administracinius suvaržymus, taikomus valstybėms narėms, lyginant su Reglamento (EB) Nr. 411/97 nuostatomis: 2001 m. laikotarpis tarp 2001 m. balandžio 2 d. Reglamento (EB) Nr. 609/2001 įsigaliojimo ir 11 straipsnio 4 dalies, 14 straipsnio 2 dalies bei II priedo nuostatų įgyvendinimo pabaigos datų yra trumpesnis nei būtų eiliniais taikymo metais.
(5) Siekiant sudaryti galimybę valstybėms narėms sutvarkyti gamintojų organizacijų paraiškas dėl finansinės paramos, kai tai padaryti yra sunku dėl pirmiau minėtų naujų administracinių suvaržymų, tikslinga nustatyti naują finansinės paramos suteikimo, taikant Reglamento (EB) Nr. 609/2001 11 straipsnio 4 dalį, susijusią su 2000 m. veiklos lėšomis, galutinę datą - 2001 m. spalio 15 d.
(6) Tikslinga nustatyti naują galutinę datą - 2001 m. spalio 31 d., kada valstybės narės turi Komisijai pateikti 2000 metų informaciją, taikant Reglamento (EB) Nr. 609/2001 II priedą.
(7) Tikslinga nustatyti, kad 2001 m. valstybės narės turi patikrinti mažiausiai 10 % gamintojų organizacijų taikant 14 straipsnio 2 dalį, jeigu dėl administracinių priežasčių valstybės narės negali užtikrinti tinkamo ir visiško šios nuostatos įgyvendinimo.
(8) 1997 m. kovo 3 d. Komisijos reglamento (EB) Nr. 412/97, kuris nustato išsamias Tarybos reglamento (EB) Nr. 2200/96 taikymo taisykles dėl gamintojų organizacijų pripažinimo [5], su paskutiniais pakeitimais, padarytais Reglamentu (EB) Nr. 1493/97 [6], 9 straipsnis nustato, kad valstybės narės turi pateikti metinę ataskaitą apie gamintojų organizacijas. Ši ataskaita buvo pakeista Reglamento (EB) Nr. 609/2001 reikalavimais, keliamais ataskaitoms, ir nuo 2000 m. jos pateikti Komisijai siekiant įvykdyti ataskaitų reikalavimus nebereikia.
(9) Šiame reglamente nustatytos priemonės atitinka Komiteto nuomonę,
PRIĖMĖ ŠĮ REGLAMENTĄ:
1 straipsnis
Valstybės narės gali atidėti finansinės paramos, susijusios su 2000 m. veiklos lėšomis, suteikimą, taikant Reglamento (EB) Nr. 609/2001 11 straipsnio 4 dalį, gamintojų organizacijoms vėliausiai iki 2001 m. spalio 15 d.
2 straipsnis
Valstybės narės turi Komisijai pateikti 2000 m. informaciją, nustatytą Reglamento (EB) Nr. 609/2001 II priede, vėliausiai iki 2001 m. spalio 31 d.
3 straipsnis
Nuo 2001 m., taikant Reglamento (EB) Nr. 609/2001 14 straipsnio 2 dalį, valstybės narės turi patikrinti mažiausiai 10 % gamintojų organizacijų ir 30 % Bendrijos paramos.
4 straipsnis
Reglamento (EB) Nr. 412/97 9 straipsnis yra naikinamas.
5 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. birželio 7 d.

Labels: 19
15
17
6